അഭിമാന വിജയവുമായി മോഡേണ് ഇന്ത്യന് സ്കൂള് ദോഹ: സി.ബി.എസ്.ഇ പന്ത്രണ്ട്, പത്താം ക്ലാസ് പരീക്ഷകളില് മികച്ച പ്രകടനവുമായി ദോഹ മോഡേണ് സ്കൂള്.പന്ത്രണ്ടാം തരത്തില് 100 ശതമാനം വിജയം നേടിയപ്പോള് 95 ശതമാനം വിദ്യാര്ഥികളും ഡിസ്റ്റിങ്ഷന് മാര്ക്കോടെ പാസായി.തനീഷ് ബാബു കൃഷ്ണസാമി 98.20 ശതമാനം സയന്സ് വിഭാഗത്തില് സ്കൂള് ടോപ്പറായി. ഫായിസ് റഹ്മാന് 97.60 ശതമാനം, ഫാദി ഫാറൂഖ്, ജോ പരന്കുളങ്ങര 97.40 എന്നിവര് രണ്ടും മൂന്നും സ്ഥാനക്കാരായി. കമേഴ്സില് സാക്ഷി കാമത്ത് 92.40 ശതമാനം ഒന്നാമതായി. പത്താം ക്ലാസ് പരീക്ഷയില് ഹന്സിക. പി 99 ശതമാനം മാര്ക്കോടെ സ്കൂള് ടോപ്പര് ആയി. ആരുഷ് വര്മ 98.80, കെവിന് ജോര്ജ് 98.4 ശതമാനം എന്നിവര് രണ്ടും മൂന്നും സ്ഥാനക്കാരായി. പരീക്ഷയെഴുതിയ 54 പേരില് 23 പേരും 90 ശതമാനത്തിന് മുകളില് മാര്ക്ക് നേടി. വിദ്യാര്ഥികളെയും അധ്യപകരെയും സ്കൂള് മാനേജ്മെന്റും പ്രിന്സിപ്പാലും അഭിനന്ദിച്ചു.